มหัศจรรย์โรงละครดิจิตอล

***มหัศจรรย์โรงละครดิจิตอล*** () เป็นแอนิเมชันสำหรับผู้ใหญ่แอนิเมชันอิสระประเภทเว็บซีรีส์สัญชาติออสเตรเลีย สร้าง เขียนบท และกำกับโดยกูสเวิร์คส์ และผลิตโดยกลิตช์โปรดักชันส์ ซีรีส์นี้ติดตามกลุ่มมนุษย์ที่ติดอยู่ภายในเกมความเป็นจริงเสมือนในธีมคณะละครสัตว์ ซึ่งพวกเขาถูกควบคุมโดยปัญญาประดิษฐ์ที่เอาแน่เอานอนไม่ได้ ในขณะที่ต้องรับมือกับความบอบช้ำทางจิตใจและสภาวะทางจิตของตนเอง กูสเวิร์กส์ได้นำเสนอซีรีส์นี้ต่อกลิตช์โดยได้รับแรงบันดาลใจจากภาพที่สร้างด้วยคอมพิวเตอร์ในยุคคริสต์ทศวรรษ 1990 ที่ยังไม่ซับซ้อน รวมถึงเรื่องสั้น "ไอแฮฟโนเมาธ์แอนด์ไอเมสต์สครีม" โดย ฮาร์ลาน เอลลิสัน นักเขียนชาวอเมริกัน

ซีรีส์นี้เริ่มการผลิตใน ค.ศ. 2022 โดยตอน "บทนำ" ออกฉายครั้งแรกทางช่องยูทูบของกลิตช์โปรดักชันส์เมื่อวันที่ 13 ตุลาคม ค.ศ. 2023 ตอนไพล็อตได้กลายเป็นวิดีโอไวรัลและเป็นหนึ่งในตอนไพล็อตแอนิเมชันที่มีผู้เข้าชมมากที่สุดบนแพลตฟอร์ม โดยได้รับคำชมจากนักวิจารณ์ในด้านแอนิเมชัน การเขียนบท การพากย์เสียง และเนื้อหาที่มืดมน รวมถึงได้รับการเสนอชื่อเข้าชิงรางวัลแอนนี ซีรีส์เต็มรูปแบบได้เข้าสู่กระบวนการผลิตหลังจากตอนไพล็อตได้รับความนิยมอย่างสูง ต่อมาในวันที่ 4 ตุลาคม ค.ศ. 2024 หลังจากปล่อยตอนที่สาม ซีรีส์นี้ก็ได้ออกฉายผ่านทางเน็ตฟลิกซ์

## เนื้อเรื่องย่อ
*มหัศจรรย์โรงละครดิจิตอล* ติดตามกลุ่มมนุษย์หกคน: พอมนิ, แจ็กซ์, แร็กกะทา, แกงเกิล, คิงเกอร์ และซูเบิล ผู้ติดอยู่ในคณะละครสัตว์ที่เป็นชื่อเรื่อง ซึ่งเป็นเกมความเป็นจริงเสมือนในรูปแบบการ์ตูน ภายใต้การดูแลของพิธีกรคณะละครสัตว์ที่เป็นปัญญาประดิษฐ์ชื่อเคน พวกเขาต้องเข้าร่วมการผจญภัยที่ไร้สาระเพื่อเบี่ยงเบนความสนใจจากสถานการณ์ที่ตนเองเผชิญอยู่ ทั้งหมดนี้อยู่ท่ามกลางความเสี่ยงที่จะสูญเสียสติและกลายร่างเป็น "สัตว์ประหลาดดิจิตอล"

## การผลิต
*มหัศจรรย์โรงละครดิจิตอล* เกิดขึ้นครั้งแรกจากข้อเสนอ หนึ่งในสามรายการต่อ Glitch Productions โดยนักสร้างแอนิเมชันบนยูทูบชื่อกู๊สเวิร์คส์ซึ่งบริษัทได้ติดต่อไปเพื่อสร้างตอนแรก รายการนี้ได้รับทุนสร้างจาก Screen Australia

ข้อเสนอดั้งเดิมของรายการเสนอรูปแบบแอนิเมชันที่คล้ายกับเกมคอมพิวเตอร์ในทศวรรษ 1990 เดิมทีกู๊สเวิร์คส์มีพื้นฐานด้านแอนิเมชันวาดด้วยมือ 2 มิติ และแอนิเมเตอร์ที่ Glitch Productions ได้ดัดแปลงอาร์ตเวิร์กของเธอให้เป็น 3 มิติ Jasmine Yang ผู้จัดการทั่วไปของ Glitch Productions กล่าวว่าไม่มีแผนที่จะเผยแพร่รายการนี้บนแพลตฟอร์มสตรีมมิงอื่นนอกเหนือจากยูทูบ ซีรีส์นี้ได้รับแรงบันดาลใจจากเรื่องสั้น "I Have No Mouth, and I Must Scream" โดยได้รับแรงบันดาลใจในการสร้างสุนทรียลักษณ์จากหนังสือชุด *[[ISpy]]*

## ตัวละคร
* พอมนิ เป็นตัวตลกและน้องใหม่ในคณะละครสัตว์ ให้เสียงต้นฉบับโดย ลิซซี ฟรีแมน และเสียงไทยโดย ฐิติมนต์ ดีสะท้าน
* เคน เป็นปัญญาประดิษฐ์ และหัวหน้าของโรงละคร ให้เสียงต้นฉบับโดย อเลกซ์ โรชอน และเสียงไทยโดย กษมา ตรัวกูล
* แจกซ์ เป็นกระต่ายสีม่วง ให้เสียงต้นฉบับโดย ไมเคิล โควาช และเสียงไทยโดย กฤตธี มุมทอง
* รากาธ่า เป็นตุ๊กตาผ้าขี้ริ้ว ให้เสียงต้นฉบับโดย อแมนดา ฮัฟฟอร์ด และเสียงไทยโดย กิรติ วิมุกตะลพ
* แกงเกิ้ล เป็นสายริบบิ้นที่มีลักษณะคล้ายมนุษย์สวมหน้ากากโรงละครกระเบื้องเคลือบ ให้เสียงต้นฉบับโดย มาริสสา เลนติ และเสียงไทยโดย จุฬาภา ลานจิตรไมตรี
* คิงเกอร์ เป็นขุนของหมากรุก ให้เสียงต้นฉบับโดย ฌอน ชิปล็อก และเสียงไทยโดย ธนภัทร ฝ่ายจิตรชอบ
* ซูเบิล เป็นของเล่นแบบมิกซ์แอนด์แมตช์ในรูปร่างคล้ายมนุษย์ ให้เสียงต้นฉบับโดย แอชลีย์ นิโคลส์ และเสียงไทยโดย นิรชร คชวงษ์
* บับเบิ้ล เป็นผู้ช่วยปัญญาประดิษฐ์ของเคน ให้เสียงต้นฉบับโดยกู๊สเวิร์คส์ และเสียงไทยโดย ธนภัทร ฝ่ายจิตรชอบ
* ราชินีกล๊อยค์ ผู้ปกครองเหล่าราชินีกล๊อยค์ซึ่งเป็นสิ่งมีชีวิตแสนซุกซน ให้เสียงต้นฉบับโดย เอลซี เลิฟล็อก และเสียงไทยโดย นิรชร คชวงษ์

## ตอน

## การตอบรับ
ตอนแรกของ *มหัศจรรย์โรงละครดิจิตอล* กลายเป็นไวรัลวิดีโอบนยูทูบ โดยมียอดดูมากกว่า 33 ล้านครั้งในสองสัปดาห์ แฮชแท็กของซีรีส์บนติ๊กต็อกมียอดดูถึง 925 ล้านครั้งในช่วงเวลาเท่ากัน รายการนี้ได้สร้างฐานผู้ชมทางอินเทอร์เน็ตเนื่องจากมีแนวคิดที่น่าดึงดูดและการเล่าเรื่องที่น่าสนใจ มุกตลกใน*มหัศจรรย์โรงละครดิจิตอล*ได้รับการยกย่องว่า "มาถูกที่ถูกเวลา ไปถึงขั้นถูกเฟรม" โดยมีอารมณ์ขันที่ "เป็นผู้ใหญ่" แต่ "ไม่หยาบคายจนเกินไป" แอนิเมชันยังได้รับการยกย่องว่า "มหัศจรรย์และแสดงออกถึงเอกลักษณ์" รายการนี้ได้รับการเปรียบเทียบกับ *[[Popee the Performer]]* ในด้านการจัดฉากและตลกร้าย

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* 

หมวดหมู่:เว็บซีรีส์ออสเตรเลีย